Dame i gospodo, poštovani delegati, poštovani gosti, predstavnici sredstava javnog informisanja, sve prisutne lijepo pozdravljam i otvaram 31. sjednicu Doma naroda Parlamentarne skupštine Bosne i Hercegovine. Na današnjoj sjednici prisutno je 11 delegata, od toga četvorica iz reda bošnjačkog naroda, trojica iz reda hrvatskog naroda i četvorica iz reda srpskog naroda. Delegati: Branko Zrno, Tomislav Limov, Osman Brka i Vinko Radovanović, opravdali su svoj izostanak. Za današnju 31. sjednicu predlažem sljedeći izmijenjeni dnevni red: 1. Prijedlog zakona o izmjenama i dopunama Krivičnog zakona Bosne i Hercegovine, prvo čitanje, 2. Prijedlog zakona o izmjenama i dopunama Zakona o zaštiti svjedoka pod prijetnjom i ugroženih svjedoka, prvo čitanje 3. Prijedlog zakona o izmjenama i dopunama Zakona o Tužilaštvu BiH, prvo čitanje Prijedlog zakona o izmjenama i dopunama Zakona o Sudu BiH i Prijedlog zakona o ustupanju predmeta od strane Međunarodnog krivičnog suda za bivšu Jugoslaviju Tužilaštvu BiH i korištenju dokaza pribavljenih od Međunarodnog krivičog suda za bivšu Jugoslaviju, u postupcima pred sudovima BiH, neće se razmatrati na današnjoj sjednici, kako je bilo predviđeno dnevnim redom kojeg ste dobili u pozivu za ovu sjednicu, s obzirom da se zakoni još razmatraju u nadležnoj komisiji. Zamolio bih, prije nego što otvorim rapsravu o prijedlogu ovog dnevnog reda, s obzirom na važnost ovih zakona predsjedavajućeg Ustavno-pravne komisije da nam da obrazloženje. Gospodine Filipoviću, izvolite.
Hvala lijepa za riječ. Poštovana gospodo zastupnici i svi nazočni, Ja vas moram izvijestiti da je Ustavno-pravna komisija danas u jednom dugom vremenskom razdoblju od jutros u devet sati raspravljala ovaj set zakona, po kome je rekao predsjedavajući gospodin Milojević i da smo izviješće ste dobili prihvatili na Ustavno-pravnoj komisiji tri prijedloga zakona. Prijedlog zakona o izmjenama i dopunama Kaznenog zakona BiH, Prijedlog zakona o izmjenama i dopunama Zakona o zaštiti svjedoka pod prijetnjom i ugroženih svjedoka i Prijedlog zakona o izmjenama i dopunama Zakona o Tužiteljstvu. 2 Na ove zakone nije bilo amandmana. Ali je bilo amandmana na zakon, Prijedlog zakona o Sudu i Prijedlog zakona o ustupanju ovih predmeta, da ne spominjem čitav dugi tekst tog zakona. Prjedlog zakona o izmjenama i dopunama Zakona o Tužiteljstvu smo prihvatili uz jedan mali uvjet da, nakon rasprave ova dva zakona, o kojima ćemo se izjašnjavati, odnosno amandmanima voditi raspravu, izjašnjavati se o tim amandmanima u nastavku sjednice i ukoliko bude potrebe, budući budu mijenjani Zakon o Sudu, da se tada, tamo gdje je nužno intervenira i na Zakon o Tužiteljstvu, dakle, raspravi na ovom domu bar u drugom čitanju. Mi bismo možda danas obavili raspravu i o amandmanima izjasnili se i imali danas ovdje na domu stajalište Ustavno-pravne komisije, u odnosu na kompletan set ovih zakona, ali to, jednostavno nama nije bilo moguće. Nije bilo moguće zbog toga, što je OHR, koji je pratio rad Ustavno-pravne komisije, koji je sudjelovao sa nama u cjelokupnom postupku od ustavnog temelja i o raspravi kao nadležne komisje, zatražio je dodatno vrijeme za očitovanje o uloženim amandmanima na Zakon o Sudu i Zakon o ustupanju predmeta Haškog tribunala. Mi smo, jednostavno, shvatili ozbiljnost zakona koje ovaj dom mora razmotriti i usvojiti, shvatili smo da je jako bitno da to uradimo tako da sa donesenim zakonima u ovom parlamentu budemo prije svega zadovoljni i mi kao parlamentarci, da tim zakonima sačuvamo dignitet državne institucije, koja se zove Sud BiH i da pokušamo u jednom dijalogu sa OHR- om, njima je zato i trebalo dodatno vrijeme da bi se očitovali o našim amandmandmanima, doći do kompromisnih rješenja, koji bi se našli u tom zakonu, a koji bi značili i samostalnost i neutralnost Suda BiH i njegov apsolutni neovisni rad kao jedne vrlo bitne sudbene instance dražve BiH. Evo, to je razlog zbog čega je, ako je moja uloga uopće objašnjavati razlog izmjene predloženog dnevnog reda. To je u nadležnosti Kolegija, ali evo hvala Kolegiju da mi je dao priliku da to objasnim. Hvala lijepa.
Zahvaljujem se kolegi Filipoviću, predsjedavajući nadležne komisije, s tim da bih ja na ovu korekciju umjesto OHR predlagač, s obzirom da su, OHR je u saradnji sa zvaničnim predlagačem učestvuje u stvaranju ovoga. Otvaram raspravu, dakle, o prijedlogu dnevnog reda i prijavio se kolega Nade Radović. Izvolite.
Gospodo predsjedavajući, uvažene kolege delegati, dame i gospodo, Ja predlažem da pod četvrtu tačku dnevnog reda, uvrstimo izvještaj Zajedničke komisije oba doma o usaglašavanju teksta zakona o izmjenama i dopunama Zakona o putnim ispravama BiH. Pošto imamo tekst, mislim da Dom, stekli su se uslovi da Dom može da usvoji izvještaj da se zakon usvoji.
Zahvaljujem se kolegi Radoviću. Da li još neko se javlja za riječ po prijedlogu dnevnog reda? Nema prijavljenih. Dakle, otvorit ćemo glasanje u vezi sa ovim izmijenjenim dnevnim redom. Ko je za da usvojimo ovakav dnevni red, sa četiri tačke dnevnog reda? 3 Otvaram glasanje. 11 za, niko protiv, dakle, jednoglasno je usvojen. Konsatujem da je jednoglasno usvojen dnevni red. Prelazimo na prvu tačku dnevnog reda. Ad.1. Prijedlog zakona o izmjenama i dopunama Krivičnog zakona BiH, prvo čitanje Dakle, ovo je prvo čitanje zakona po članu 90. Prvo se vodi rasprava o neophodnosti i principima na kojima je zakon zasnovan. Predstanvički dom je usvojio ovaj zakon na 44. sjednici, održanoj 23. septembra 2004. godine. Otvaram raspravu. Ko se javlja za riječ? Pošto nema prijavljenih, dakle, ko je zato da se zakon usvoji u prvom čitanju? Otvoreno glasanje. 11 za, jednoglasno je usvojen Zakon u prvom čitanju. Predlažem da obavimo raspravu i u drugom čitanju. Dobili ste izvještaj ndležne komisije. U drugom čitanju da vas podsjetim, vodi se rasprava o amandmanima i glasa se o zakonu, pošto amandmana nije bilo, da li se neko javlja za riječ? Nema prijavljenih. Dakle, glasamo o zakonu. Ko je za usvajanje zakona? Otvoreno glasanje. 11 za, dakle, jednoglasno je Zakon usvojen u identičnom tekstu, kao i na Predstavničkom domu. Ad.2. Prjedlog zakona o izmjenama i dopunama Zakona o zaštiti svjedoka pod prijetnjom i ugroženih svjedoka, prvo čitanje Dakle, što je u skladu sa članom 90. Prvo se vodi rasprava o neophodnostima i principima na kojima je zakon zasnovan. Predstavnički dom je usvojio ovaj zakon na 44. sjednici, održanoj 23. septembra 2004.godine. Otvram raspravu. Ko se javlja za riječ? Nema prijavljenih. Ko je za da se ovaj zakon usvoji u prvom čitanju? Otvoreno glasanje. 11 za, zakon u prvom pitanju je jednoglasno usvojen. Predlažem da obavimo raspravi i u drugom čitanju. Dobili ste izvještaj nadležne komisije. U drugom čitanju se vodi rasprava o amandmanima i glasa se o zakonu. Amandmana nije bilo. Javlja li se neko za riječ? Nema prijavljenih. Otvaram glasanje, glasamo o zakonu, možete glasati. 11 za, niko protiv, niko uzdržan. Zakon je usvojen jednoglasno u identičnom tekstu kao na Predstavničkom domu. Zahvaljujem. Prelazimo na 3. tačku dnevnog reda. 4 Ad.3. Prijedlog zakona o izmjenama i dopunama Zakona o Tužilaštvu BiH, prvo čitanje, što je u skladu sa članom 90. Vodi se rasprava o neophodnosti i principima, na kojima je zakon zsnovan. Predstavnički dom je usvojio ovaj zakon na svojoj 44. sjednici, održanoj 23. septembra 2004. godine. Otvaram raspravu. Nema prijavljenih. Ko je za da se zakon usvoji u prvom čitanju? Otvoreno glasanje. 11 za, dakle, zakon u prvom čitanju je usvojen. Uvažavajući ono o čemu je govorio predsjedavajući Komisije, zadržat ćemo se na prvom čitanju, kad je ovaj zakon u pitanju. Prelazimo na 4. tačku dnevnog reda. Ad.4. Izvještaj o usaglašavanju teksta zakona o izmjenama i dopunama Zakona o putnim ispravama BiH Dobili ste u pisanoj formi izvještaj. Gospodin Ilija Filipović. Izvolite.
Kratko samo. Dakle, imam zaduženje reći da je postignut sporazum i predlaže se da se prihvati ovo izvješće.
Zahvaljujem kolegi Filipoviću. Niko se više nije prijavio za riječ. Ko je za da prihvatimo izvještaj o usaglašavanju teksta zakona o izmjenama i dopunama Zakona o putnim ispravama BiH? Otvoreno glasanje. 11 za, niko protiv, niko uzdržan. Konstatujem da je jednoglasno usvojen izvještaj, time je iscrpljen dnevni red današnje sjednice i želim vas samo informisati da Kolegijum Doma naroda će biti u stalnoj vezi sa komisijom našom i odmah po završetku rada Ustavne komisije, mi ćemo zakazati narednu sjednicu. Hvala lijepo i živjeli.